amanoisuno/poet huggingface dataset:
酬皇甫冉西陵見寄 靈一
西陵潮信滿，島嶼沒中流。越客依風水，相思南渡頭。寒光生極浦，落日映滄洲。何事揚帆去，空驚海上鷗。
溪行即事 靈一
近夜山更碧，入林溪轉清。不知伏牛事，潭洞何從橫。野岸煙初合，平湖月未生。孤舟屢失道，但聽秋泉聲。
棲霞山夜坐 靈一
山頭戒壇路，幽映雪岩側。四面青石床，一峰苔蘚色。松風靜複起，月影開還黑。何獨乘夜來，殊非晝所得。
宿天柱觀 靈一
石室初投宿，仙翁喜暫容。花源隔水見，洞府過山逢。泉湧階前地，雲生戶外峰。中宵自入定，非是欲降龍。
酬皇甫冉將赴無錫，於雲門寺贈別 靈一
湖南通古寺，來往意無涯。欲識雲門路，千峰到若耶。春山子敬宅，古木謝敷家。自可長偕隱，那言相去賒。
宜豐新泉 靈一
泉源新湧出，洞澈映纖雲。稍落芙蓉沼，初淹苔蘚文。素將空意合，淨與眾流分。每到清宵月，泠泠夢裏聞。
靜林精舍 靈一
靜林溪路遠，蕭帝有遺蹤。水擊羅浮磬，山鳴于闐鐘。燈傳三世火，樹老萬株松。無數煙霞色，空聞昔臥龍。
江行寄張舍人 靈一
客程終日風塵苦，蓬轉還家未有期。林色曉分殘雪後，流蕩此心難共說，千峰澄霽隔瓊枝。
送王穎悟歸左綿 靈一
客意天南興已闌，不堪言別向仙官。夢搖玉佩隨旄節，想得故山青靄裏，泉聲入夜獨潺潺。
安公 靈一
彌天稱聖哲，象法初繄賴。弘道識行藏，匡時知進退。秦王輕與舉，習生重酬對。學文古篆中，義顯心經內。法服應華夏，金言流海岱。西方浮雲間，更陪龍華會。
林公 靈一
支公信高逸，久向山林住。時將孫許游，豈以形骸遇。幸辭天子詔，複覽名臣疏。西晉尚虛無，南朝久淪誤。因談老莊意，乃盡逍遙趣。誰為竹林賢，風流相比附。
遠公 靈一
遠公逢道安，一朝棄儒服。真機久消歇，世教空拘束。誓入羅浮中，遂棲廬山曲。禪經初纂定，佛語新名目。缽帽絕朝宗，簪裾翻拜伏。東林多隱士，為我辭榮祿。
雨後欲尋天目山，問元、駱二公溪路 靈一
昨夜雲生天井東，春山一雨一回風。林花並逐溪流下，欲上龍池通不通。
題僧院 靈一
虎溪閑月引相過，帶雪松枝掛薜蘿。無限青山行欲盡，白雲深處老僧多。
宿靜林寺 靈一
山寺門前多古松，溪行欲到已聞鐘。中宵引領尋高頂，月照雲峰凡幾重。
再還宜豐寺 靈一
再尋招隱地，重會息心期。樵客問歸日，山僧記別時。野雲陰遠甸，秋雨漲前陂。勿謂探形勝，吾今不好奇。
春日山齋 靈一
野徑東風起，山扉度日開。晴光拆紅萼，流水長青苔。逋客殊未去，芳時已再來。非關戀春草，自是欲裴回。
留別忠州故人 靈一
一身無定處，萬里獨銷魂。芳草迷歸路，春流滴淚痕。幾時休旅食，何夜宿江村。欲識相思苦，空山啼暮猿。
送別 靈一
憑高莫送遠，看欲斷歸心。別恨啼猿苦，相思流水深。翠雲南澗影，丹桂晚山陰。若未來雙鵠，遼城何更尋。
送冽寺主之京迎禪和尚 靈一
禪門居此地，瞻望在虛空。水國月未上，蒼生如夢中。上人知機士，瓶錫慰樊籠。彼土諸梵眾，嗟君揚道風。
送王法師之西川 靈一
旅遊無近遠，要自別魂銷。官柳鄉愁亂，春山客路遙。伴行芳草遠，緣興野花飄。計日功成後，還將輔聖朝。
送范律師往果州 靈一
終南千古後，獨爾繼卿名。離障非今日，修因是幾生。亂峰寒影暮，深澗野流清。遠客歸心苦，難為此別情。
送明素上人歸楚覲省 靈一
能將疏懶背時人，不厭孤萍任此身。江上昔年同出處，前路倍憐多勝事，到家知慶彩衣新。
項王廟 靈一
緬想咸陽事可嗟，楚歌哀怨思無涯。八千子弟歸何處，拔山力盡烏江水，今日悠悠空浪花。
酬陳明府舟中見贈 靈一
長溪通夜靜，素舸與人閑。月影沈秋水，風聲落暮山。稻花千頃外，蓮葉兩河間。陶令多真意，相思一解顏。
題東蘭若 靈一
上人禪室路裴回，萬木清陰向日開。寒竹影侵行徑石，更惜片陽談妙理，歸時莫待暝鐘催。
送朱放 靈一
苦見人間世，思歸洞裏天。縱令山鳥語，不廢野人眠。
歸岑山過惟審上人別業 靈一
禪客無心憶薜蘿，自然行徑向山多。知君欲問人間事，始與浮雲共一過。
於潛道中呈元八處士 靈一
苕水灘行淺，潛州路漸深。參差遠岫色，迢遞野人心。凍澗冰難釋，秋山日易陰。不知天目下，何處是雲林。
送殷判官歸上都 靈一
漾舟雲路客，來過夕陽時。向背堪遺恨，逢迎宿未期。水容愁暮急，花影動春遲。別後王孫草，青青入夢思。
贈別皇甫曾 靈一
幽人從遠岳，過客愛春山。高駕能相送，孤遊且未還。紫苔封井石，綠竹掩柴關。若到雲峰外，齊心去住間。
送陳允初卜居麻園 靈一
欲向麻源隱，能尋謝客蹤。空山幾千里，幽谷第三重。茅宇寧須葺，荷衣不待縫。因君見往事，為我謝喬松。
秋題劉逸人林泉 靈一
涼飆亂黃葉，遲客橘陰清。蘿徑封行跡，雲門閉野情。零林秋露響，穿竹暮煙輕。莫戀幽棲地，懷安卻敗名。
自大林與韓明府歸郭中精舍 靈一
野客同舟楫，相攜複一歸。孤煙生暮景，遠岫帶春暉。不道還山是，誰雲向郭非。禪門有通隱，喧寂共忘機。
同使君宿大樑驛 靈一
旌旗江上出，花外捲簾空。夜色臨城月，春寒度水風。雖然行李別，且喜語音同。若問匡廬事，終身愧遠公。
題黃公陶翰別業 靈一
聞說花源堪避秦，幽尋數月不逢人。煙霞洞裏無雞犬，醉臥白雲閑入夢，不知何物是吾身。
哭衛尚書 靈一
畫戟重門楚水陰，天涯欲暮共傷心。南荊雙戟痕猶在，有路茫茫向誰問，感君空有淚沾襟。
贈靈澈禪師 靈一
禪師來往翠微間，萬里千峰到剡山。何時共到天臺裏，身與浮雲處處閑。
將出宜豐寺留題山房 靈一
池上蓮荷不自開，山中流水偶然來。若言聚散定由我，未是回時那得回。
妙樂觀 靈一
王喬所居空山觀，白雲至今凝不散。壇場月路幾千年，忽見一人檠茶碗，篸花昨夜風吹滿。自言家處在東坡，
與元居士青山潭飲茶 靈一
野泉煙火白雲間，坐飲香茶愛此山。岩下維舟不忍去，青溪流水暮潺潺。
送人得蕩子歸倡婦 靈一
垂涕憑回信，為語柳園人。情知獨難守，又是一陽春。
句 靈一
濾泉侵月起，掃徑避蟲行。